Publication: Magyar Közlöny
Issue: MK-2002-106 (Year: 2002, Number: 106)
Era: 1990-2004
Section: 4.8. Az adózás rendjérõl szóló 1990. évi XCI. törvény
Paragraph Index: 405

11. Bevallások és befizetések egyeztetése, eltérések kezelése 11.1. A magánnyugdíjpénztár a bevallás és a befizetés adatait havonta, egyéni vállalkozó esetében negyedévente felülvizsgálja, a tartozást kimutatja. Amennyiben a tagdíj megfizetésére kötelezett a befizetési kötelezettségét elmulasztotta, illetõleg részben teljesítette, akkor a magánnyugdíjpénztárnak a tartozás 8 napon belüli megfizetésére kell felszólítania a foglalkoztatót (egyéni vállalkozót). Ha a foglalkoztató (egyéni vállalkozó) a tartozást nem fizeti meg, a magánnyugdíjpénztár — a pénztártag egyidejû értesítése mellett — soron kívül kezdeményezi az állami adóhatóságnál a tartozás behajtását, a végrehajtási eljárás megindítását (Tbj. 51. §). 11.2. A magánnyugdíjpénztárnak a tagdíjbevallásokat havonta, egyéni vállalkozók esetében negyedévente, azok beérkezését követõen egy hónapon belül fel kell dolgoznia. A bevallásokhoz foglalkoztatói szinten összesítve, majd a tagok szintjén hozzá kell rendelni a befizetéseket, és el kell végezni az egyéni folyószámlákra történõ könyvelést. Az önellenõrzéseket és póbevallásokat a beérkezés napját magában foglaló hónap végéig javasolt feldolgozni, annak érdekében, hogy a következõ esedékes befizetésnél történõ rendezés is valós módon megtörténjen. 11.3. Az egyéni vállalkozó tagdíjbevallási kötelezettségének — az adóbevallásra elõírt határidõben — évi egyszeri tagdíjbevallással tehet eleget, feltéve, hogy a tagdíjat a minimálbér alapulvételével negyedévente megfizeti, és a megfizetett tagdíj, valamint a Tbj. szerinti járulékalap figyelembevételével megállapított tagdíjkülönbözetet az éves bevallás benyújtásával egyidejûleg rendezi.

Source: https://magyarkozlony.hu/hivatalos-lapok/b8980e00bf381bd7bf2675a016373bb1c41743b1/dokumentumok/6ffda34af25c788f1a8602288ca51a08bb959237/letoltes